
পাড়অন 


আদি কাললে মানুস জখন কাথা বারতাক মইধে মনেক ভাভ 
পরকাস করে পারলা নিজরাক মইধে সভে বুঝে পারলা তখন অখরা হিআ 
হুআ ছিতরল সভেকাই একে গঠে হেই বসাগত করে লাগলা। এহে নিঅর 
অসতে অসতে সইভতাক অগুবাটেক ডহরে অগুআই আউএ লাগলা। 
খেতে, গঠে, টাঁইড়ে, টিকরে এক দুই কলি সুরে, তালে মনেক ভাভ ছদ 
আকারে গাহে লাগলা। তাবাদে আরঅ টুএক বুইধ বাঢ়লে গিত বুমইরেক 
কলি বাতে লাগলেইকউ খনে জাখরা বাচিক ইনদে গিত ঝুমইর জড়িকে 
মনেক ভাভ ফেরিছ করেতেলা তাখরাক কনহঅ নাম ঠেকান নি 
রহেতেলেইন। কাহেনঅ কনহঅ লগে আপন সঁচল কাথাটা কহেতেলাক, 
উ কাথাটা দসর এক লকেক মুলে ই মুহে উ মুহে ই ঠঠলে উ ঠঠে হেই 
ঘুরি বুলেতেলেইক। মনেক ভাভকে জদি একটা সুরে, তালে, ছইনদে 
ফেরিছ করল জাইক তাহেলে মানুসেক মইধে রিব রীগেক ফুরতিটা বাটি 
জাইক। এহে নিঅর হেইত হেইত হালুক জুগেউ হালুক কবিতকাররা 
আপন মনেক ভাভ গিত বুমইর ফেইর কবিতা লিখি মনেক ভাভ ফেরিছ 
করহত। এহে নিঅর গিত বুমইর ফেইর কবিতা গিলিন হেলেইক 
কুড়মালি সাহিত। সাহিত হেলেইক মনেক ভাত, পিআস আর এছ 
মনেক ভাভ আর পিআসকে সাহিতে মিটাউএইক। 

বছর দিনেক মাড় পানি, 
চাস কর জিউ মুড় জীকি। 
বরিসাক পানিই ভিজি দেহি, 
কাদা খেতে মাটি জীগি। 
ধাঁগড়িনরা ধান রপি, 

সুআর্গ খাটাই দসেক লাগি। 
ভীগল ঘারে দিআ জরি৷ 
ভুলগুড়িই চাঁদ বিজলি বাতি! 
ইজর মনে জিবন বিতি, 
গরিবেকর মনটা খাঁটি। 
ভাভঅ মনে আইড়ে গবচি। 
বিহানেক মাড় সীবে নুড়ি, 
ঘাম ঝরা পানি গড়ে গিরি। 
চাস কর গিত গাহি গাহি, 
তাউ হামরা কাহে হেঁঠ মুড়ি? 
ঘার ঝঁকরি মাইবা ভিজি, 
ভিজল লুগাই রাইত বিতি। 
তাহ চাসারাক দাম মাটি ॥ 


ভরল সরাবনে 


বাহারে মেঘ আনাই টাপলেক আকাস কুইচকুইচা আধারে 
সুরুজ কখনে হেরাই গেলাহেব সরাবনেক কেরিআ বাদইরে। 
বিরিহিরি পানিই বুমরিআ তালে নাচেই মনেক মেরি 
বিতল বেরাক সেউরনেক কাথা টুড়ই হিআক আগুড় খলি। 
ঘারেক বাহারে মুল ফেড়ে মর পিআস মন আহি ভাঁঢাই! 
মাহি আইবারআ হেউএহেক পাইখ পাখুড় ডহরহত খাঁধাই। 
কেজান মর মনেক পরানি আউতি নঅ নিহি সাঁব বেরাই 
নি জানি হেরাই গেলি তারিরাক মিটমিটানি বরিসাক রাতিই। 
ভরা সরাবনে ভরল পানি লেই আঅহত পেনিহরেক দল। 
ডা ডাঁড়ি খেত ভরি ছপলি উঠেইক জেসন ভরল জইবন। 
এসন দিনাই তহর মনে পড়েই উলি উঠেই বেআকুল মন 
কতিদিন বরিসাক পানিই ভিজ নিহি ধুরে নি রহিআ এহে খণ। 
রসিকাক তালে তালে ঝিরিহিরি পানিই ভিজাঅম নইঅন। 
ভিজল খপা সভি খসেই বরিসাই পিআ, 
উাঁইড় ধরি কমর হিলাই হেলি নি নাচা। 
কতেক বরিসা আইল গেইল,» 
পিআক সঁগে আর বরিসাক পানিই হেলি নি ভিজা। 
মলকইএ আউলেক সরাবনে বরিসাক বুঁদা, 
সুপলিই ঢারল বরিসাক বুঁদা মেঘেক লরে ছপলল ধরা। 
মহুল গাছেক ডাইর পালহালে টপকেহেইক পানি। 
মহুলে মাতি িপিক টিপিক গিরেহেক বরিসাক পানি। 
ঠাঁই টাটকা ডাঁটাই আই,পইতাবেহেনি তরহা! 
সহে নি পারই এসন বিসরলেক জালা। 
মিটিক নি ফাড়ি ভালি আই ভরল সরাবনে সীবেক বেরী৷ 
সুখাইকে ধুরাক হিআ উড়েইস অনতরে। 
ভিজলি নি দিঅ অঁঠ আর বরিসাক লরে! 

অঁজরা- ৪ 


ছটনগপুরেক রুপ 


ছটনাগপুরেক ভূইএ মই, থানাইলাহ বসমতিক কতেক রুপ, 
ঢুটি কানু খঁজি পাউবে নি, এসন মাইএক সনাক গাঢল রুপ 
রিঝে রঁগে ঝুমইর গিতে, বার মাসে তের পরবেক কতেক হুব। 


সনাক ভুইএ পাহাড় করে, সুরুজ উগ্েই,বসমতি করেই আলা। 


ভিনসারিই পাইখরা জাগত, আপন কামে ডহরত চাসানিখা। 


বন পাহাড়ে গাজাড়ে ভরল, বাঁকা ঢেকাঞ আহেক লদি লালা। 
সনাক ভূঞ্ঞে সনা ফরেইক, সাইবতে আহেইক জেসন সবননখা। 


আজরা-. 10 


পরকিতিক মান 


জাখরা বুঝত নি পরকিতিক দান, 
তাখরা কিনা বুঝতা, একটি গাছ একটি পান। 
জাখরা রপত নি,করত ঢাহান, 
তাখরা কিনা বুঝতা, একটি গাছ একটি পান। 
জাখরা করত নি, পরকিতিক আরাধন, 
তাখরা কিনা বুঝতা একটি গাছ একটি পান। 
জাখরা মানত নি হিত মিতান, 

তাখরা কিনা বুঝতা একটি গাছ একটি পান। 
জাখরা লুটি বুলত মুহেক মাস, 

তাখরা কিনা বুঝতা একটি গাছ একটি পান। 
তাখরা কিনা বুঝতা একটি গাছ একটি পান। 
জাখরাক নি কনহঅ মান অপমান, 

তাখরা কিনা বুঝতা একটি গাছ একটি পান। 
জাখরা গাহত হড়েক জাগরন, 

তাখরা কিনা বুঝতা একটি গাছ একটি পান। 
পরকিতিক দান সবলে বড় দান, 


আজরা- // 


কুড়মালি মাই মাটি, 

জগল মহলেকর মাটি। 

সনাক লেখে, হেকেক ঢেইর খাঁটি, 
হাঁটি গউ, ছটনাগপুর কতেক সুখর হেকি। 
খাঁটি গউ, ছটনাগপুর রিঝেকেরি খনি। 


বাঁকা টেকা কুবাই লদি। 
চাঁদি গউ, ছটনাগপুর কতেক সুথর হেকি 


পাহাড়ে গাজাড়ে ভরি। 
ভরি গউ, ছটনাগপুর কতেক সুথর হেকি। 


বাইদ বইহার কানালি, 
খেতে গঠে কাম কেরি 
খেতি গউ, ছটনাগপুর কতেক সুর হেকি। 


বুমেইর হাঁকি, গিত গাহি, 

রিবে রঁগে মাতি রহি। 

হামরা ডাইড় ধরি নাচই পাঁতা সারি, 
সারি গউ, ছটনাগপুর কতেক সুথর হেকি। 


আঁজরা- 12 


বেটিআ জনম 


মাইএক কখিই জনম, মাইএক কাঁখে 

দুলারি ধিআমনিরা ছুটুলে ডাগর হেই, 
বিহাক লাইগ হেউঅত। 

বেহাক বীধনে বাঁধাত চাইর চিরককালেক কাথা, 
বিধাতাক লিখল ভাইগকে আপন করি সসুর ঘারে ডহরানিক ডহর। 
বাপ মাইএক দুলারি ধিআমনিরা, 

আজা পুরখা ডাক পুরুসেক কাথাই, 

তিন নিসটা কাথা জনম, মরন, বেহাকে মানাই, 
ভাই ভেইআদ কুটুম ছাড়ি, সসুরেক ভিডিআই। 
মেহেরারুক কপালে লিখল বিধিক বিধানে, 

নারিক জনম বিধি কাহে পরেক দুআরেঁ? 

এসন কাঁহু কিনা লিখল আহেইক বিধিক পাতে, 
ঘার আলা কেরি বেটিআ জনম লেলে, 

অঁজরা ভরাই রাখলে বাপেক ঘারে, 

বাপ মাইকে বিসরি কাহে জনম লেখে চলি গেলে ! 


আজরা - 19 


নারি 


নারিক কখিই জনম জে তর। 
নারিরাকে বাসিআন নি, আপন! 


বাপেক ঘার আলা করি, রাখত ধিআমনি, 
সইআক ডিড়াক ভাড়ার ভরি, জগাত তিরিআ। 
নারিক লেখে আপন নিহি, টুঢা দুনিআদারি। 
বাপহারি মাইহারি, আপন ডিডিআ ছাড়ি, 
পরকে আপন করে, জানত দুনিআক নারি 


নারিরা জগাত ঘার কননা, 
নারিরা জগাত মান সনমান। 
দুনিআক আহেক জতেক দান, 
নারি আর পরুস সমান সমান। 
পুরুস অধিন নি করা মুসিআন। 


অজরা-. 14 


মই সুরধনি মাহাত 


জীহাই থানাউবেহে, মকে পাউবেহে। 
জাকর গাথে সাটি, আঁচরে আঁচর খাটি, বীইএ বাজুবাই, 
হাঁথে বাজু, আঁগুরে চুটকি, কানে মাকড়ি, গড়ে গড়মল, সুপলিই আলতা। 


জাকর রেগে জাউআ, করম, টুসু বিহা গিত, 
ঝুমইরেক সুর ঝরেইক, জিতিআ জিহুড় পালেই, 
আর জেঞ আগদহলি হেইকে আখড়ায়, 

মই আগদহলি ঝুমরিআ "সুরধনি মাহাত" | 


মই ছটনাগপুরেক অজ গাঁউএক চাসাক বেটি, 
আর তহরা অজ গাঁউ কহি জানহিআ। 
হামরাখ এহে অজ ছটনাগপুরেক ভুইএই, 
পহিল চাস বাসেক উচরন হেরইহেক। 


আজরা- 15 


আর এহে চাস বাস কিরসি সইভতাক, 
পহিল আউড়াএক সেঁউরনে জাউআ পরব। 
তেই হামরা, জতেক গাউএক সঁজতিরা, 
করম ডাইর গাড়ি, নাচিএ গিত গাইহ, 
"জীহু জীহু করাম রাজা, জীু ছউ মাস। 
পড়ত ভাদর মাস, আনব ঘুরাই "| 

হামি এহে করামেক বেটি লাগিঅ। 


এহে ভুঁইএক অড়মুড়া বন পাহাড় লদি লালা, 

বনে গাজাড়ে ভরি হেরিহর হেই আহেক। 

রুখা পাথইরা মাটিটাই জেদে থানাউবেহে, 

সারই, পলাস, পিআল, কেঁদ, আমা, জামা, তেতইর, কইর, 
চাইর বাটে ভরল আহেইক। 

এহে পরকিতিকরে, হামি বেটি লাগিঅ। 


রাঢুআই, বইতরনি বহই পানি নিরাধার। 
এহে পানিক সঁতেই পহিল ডেরা গাড়া, 
বইসকতারা এহে মাটিকর আদিবাসি। 

হামি এহে লতে লতেক বেটি লাগিঅ। 


আজরা- 16 


হামি অহে বেটি লাগিঅ, বসমতিক করাঞ জনম, 
জে বসমতিকে তহরা মীই কহি জানহিআ। 
মেনেক অহ মীইএক মান নি রাখে পরিহা, 

মুহে ফদড়ি বুলিহা, "তিরিআ পুরুস সমান সমান"। 
আর মেহেরারুক মান রাখিআ হেঁইড়সারে। 

হামি এহে হেইড়সারেক বেটি লাগিঅ। 


তহরা বর সাজি, হাঁথি ঘড়া বাজ বাজনা বরাইত, 
লেইকে কেনিআইএক ঘার টিঢা জাইহা। 
মাঞ্ঞেক আঁচর সুইন কেরি কাঁদাই আইহা, 

আর বানার দিহা, “বেটি জনম মিছাই ভালা, 
পরেক ঘার আলা কেরা” 

হামি জে ঘার আলা বেটি, লাগিঅ। 


জন মীঁইএক কাঁখে করাঞ করি মানুস হেলে, 
মীইএক কখিই জনম হেই দুধা ঢকলে। 

অহ মীইএক জাইত মেহেরারুরাকে, 

ডহরে দেখে পাউলে লিলকাহান। 

হামি ডহর ধারেক বেটি লাগিঅ। 


মুড়েক ঘাম গড়ে গিরাই, লিখা পড়া সিখা, 
জাকর সুআঁগ খাটাই সঁগসার বাঁচেক, 
ভাই দাদাক বিমারেক দাউআই কিনাইক। 
অহে পরবতিক তরে সুখেক ঘার কেরা। 
হামি সুখ সারি ঘারেক বেটি লাগিঅ। 


আজরা- 17 


এসে বসমতিক সিরজন, বসমতিক গড়ল। 

বন পাহাড়েক গাছ পালহা উভড়াই দেলাহাক। 
মেনেক মীইএক লুইহে চুসি সিরাই দেলাহাক। 
আইগ লাগাই ঢাহান করি দেলাহাক, 

তহরা মাহামীইএক গাছ ফেড়ে, গড় লাগেইহা। 


একদিনা, তহরা জাখরাকে মাহামীই কহি জানহিআ, 
জানবুইবকেউ মেহেরোরুক মান, রাখে নি পারহিআ, 

একদিন এহে মেহেরোরু, পরকিতি মাই সুরজেক আইগ্গেক 
লেখেনজরিকে, পিরথিমিক মানুস বরন জিবকে, 

কেরি মেঘে ঘেরিকে বিজলি আর ঠেঠ ঠেরানিই কীপে রহেক, 

অহে লেখেন ভেঁসে হামি একদিন, আইগ হেইকে মলকি আজব, 
উদ্দিন তহরাকে কেঁছু, এসন কিনা দেউতারাউ বাঁচাউএলাই নি পারতহণ। 
বসমতি ঘুরিকে আপন রুপে সাজতি, 

হামি বেটি বসমতিক রুপ, 

আর অহদিন তহরা আর সাজলনতঅ রুপ থানাই 


আজরা- 19 


ধান রপা 


আসমানে গরজেই মেগা, গাদি বরিসা। 
কাদা খেতে ধান রপা, ঘঘে দেহি ঢাঁকা। 
ছপলি পানি উছলা, 

হেলেক নি রপা, 

আইড়ে বসি আহ, সাঁঝেকর বেরা। 


একেটা ছুটু খেতে রপইতে আড় বেরা, 
চাইরঅ বাটে আইড় ভীগি হেলেক টঢা। 
উ বাটে মেঘে টাঁকলা, 

হেলেক আঁধরিআ। 

আইড়ে বসি ভাভঅ, হেলি কতেক বেরা। 


ঝুমইর হকি কনে আউএই ই বেরা, 
থানাউ লিঅন হেকত গউ অখরা। 
দেখিকে জুড়াই হিআ, 

অগউ লেইএ চালা, 

বেরা ডুবি গেইল,চীঁড়ে ডিডিআ চালা। 


আঁজরা- 19 


বরিসাক রাতি 


বিরিহিরি পানি বরসেই গটে রাতি, 
পরান সখা বধু কাঁহা রহলা গতি। 
নিদ নেহি দিঅ আখি, 

দুআইর রাখলাহ খলি। 
আসমানে চমকই বিজলি, 

অগউ হামর হিআক পরানি। 


থানাই জে নি পাঅইহঅ রাতিঞ, 
বাহারে ঘুইচ ঘুইচা আধিরি, 
আসমানে মেঘা গরজি, 

ধুর কীহু জাই নিহি! 
আউএইস ডহরে ডহরি, 

অগউ হামর হিআক পরানি।॥ 


আঁজরা 29 


কীসাই লদি 


জাবড় পাহাড়ে অড় হেই 
পুরুব বাটে বহেই গড়গড়াই, 
সেহ লদি হেকেক জে কাঁসাই। 
পাথইরা চাটানি মাটি, 

বহই লদি হবকি ডবকি, 

হেলে বরিসাই গাদি পানি, 
তীহু চাসাক জিঅন কাঠি। 


এখরানি আইকে মিসি, 
হেলা জে একে গুসটি। 
পানেক লদিঞ টুসু মেলাই, 
আঅত মকর সিনাই, 

জাউআ পাতত বালি ভিজাই। 


আঁজরা-. 21 


সারহুল 


ফুটলঅ সারইআ ফুল, পহচলঅ সারহুল, 
মহুআ মাসে। 

হামে নাচবজ সারহুল গউ, 

বেড়ি রিঝে। 


আঁজরা-. 22 


মহুল ফুলা 


মহকউআ মদঘু মাসে, গঠে বন ভরলঅ বাসে, 

মহুল ফুলাই গাছে গাছে, ভালা সভি গটি বনে। 
গুনগুনিআ ভমরাক আনাগনা ঝুমরিআ সুরে, 

উথলি পারান কুইলি কুহুনেক কুঁহকানিক হাঁকে। 
গাছ ফেড়ে গবচি ভালঅ মহুল টপকেক আসে, 
অনা দনা মহুল টপকা ছিতরলা জে গটে ভুঁইএ। 
হিআ হামর কতি আসে, নি জান বিসরলা কাহে! 
পান ভমরা হিআক মাঝে, মনউআ রহলি আসে। 


আঁজরা-. 23 


মাড়লি 


সুরুজ উগ্েক অগ্ুই, 

করিঅন গউ বরন। 

উগেই সুরুজ মাহারাই।॥ 

করিঅউ ছচ গবর, / 
সুরুজ ছাপ নিঅর, 

পুরুব বাটে মু কেরি হামরা, 

গড়লাগ ভুত পিঢ়াক। 


আঁজরা - 24 


ঢেবচু পাইখ 


ঢেব্চু পাইখ, ঢেব্চু পাইখ, 
কাড়া গরুক পিঠে লধকি, 

তই খাউএক টউআ করিস। 
বনিক সঁগে খাইএক লাগি, 
তহ্রা লিআই ঝবগড় করিস। 
বনিক ঠিনলে মুহেক মাসটা, 
লুটি লেইকে তঞ টঢ়া ভরিস। 
ডেনখা ফাড়িকে নাচি কুদি, 
আফর খেতে উড়ি বুলিস। 


আজরা-25 


বড় গাছ 


রউদ বাসাত পানিই, সিধা তই রহিস ডীঁঢ়াই। 

নিরন ধরন, বরিসাক দিনাই রহত তর তরাই। 

কতেক পাইখ, তহর ডাইরে রহত খীধা বেনাই, 
কতেক জিউকে, আপন কেরি রাখিস অগরাই। 
পাত লেই খেলত ছউ নাচ ,আর খুখড়া লঢ়াই। 
কাউআ বনি মইনঅ সুগা, সিআর রাইত চরাই। 
তই হেকিস বন মাহান, জিউ বাঁচত তর করাই 


আঁজরা -. 26 


তাল চটি 


তাল গাছাক টুইএ, খীধা কেরি। 
এক কঠা দুই কঠা, খাঁধা করি, 
কতেক তর আরিকুরি। 

মাঝ খাঁধাই রহিস আলা কেরি, 
আঁধারে ঝুনপুকি জরি। 

ধুধ বাসাত আর বরিসাক পানি, 
রহিস ডিড়াই আরাম করি৷ 
জেসন রহত মুলুকেক রাজা রানি। 


আঁজরা-..27 


সারই গাছ 


সারই গাছ সারই গাছ, 
সইর খইললা বাট্িস। 
সইর খইললা মন তর, 
আদি দেউতা লাগিস। 


গীউ দেউতা থানে থানে, 
তহি আহিস সভে খনে। 
আসিস মাগ তর গড়ে, 
বর দিহা হিআ খুলাসে। 


ধুপ ধুনাই দাতইন কাঠি, 

পালহা পাতে দনা পতরি। 
ভগ্গতা ঘুরাই লাগেক খুটি, 
সারই গাছ হেকেক খাঁটি। 


বছর উচরেক মধু মাসে, 
সারই ফুলাক মধু বাসে। 
সুখ সারি ঘারে বাহারে॥ 


আঁজরা-. 28 


বনে কতি বরন ফুলা, ফুটি গেইল, 
বাসে বাসে বনআ গটে, ভরি গেইল। 
কন ফুলীই জে, উমরা বসি গেইল, 
উমরা মকে আড়ে ভালি, চলি গেইল। 
পিআ হামর, কতেক আইল গেইল। 
উমরা আইজ, ভুলিকে চলি গেইল! 


লউতন পিরিতে বধু মজি গেইল, 
পুননা পিরিত ছাড়ি, পারাই গেইল। 
কটি ফুটি ফুলা, গটে থিরাই গেইল, 
মধুআ লুটিকে ভমরা, চলি গেইল। 
উমরা কাহে উই, বিধি চলি গেইল? 
সেল দেই ভমরা, উড়ি কীহা গেইল? 


আজরা - 29 


নেউতা 


হে পরান সখা, আউবেহে মর সঁগে, পাহাড় ঘেরল ডুঁগরি করে মর গাঁউও, 
সারই পিআর মহুলেক পাতে পাতে মনগুমানি বনেক রেঁগিআ ডহরে, 
মিটিক সিটিক ঝুনপুকিরাক সভি গাছে। 

ভাই ভেইআদ গাঁউআলি গঁতে গঁতে নেতে নেতে 

আহাত বসাগতে ডিডিআই একেগঠে। 

হে পরান সখা, আউবেহে মর সঁগে, পাহাড় ঘেরল ডুঁগরি করে মর গাউও, 


গীঁউএক জুঁড়িআ লদি বহেইক পিদাড়েক করে, 
মনগুমানে রই আনার বানারেক আসে। 

বিনি সুতাক মালা গাথঅ এহেপারে অহপারে, 

ফাঁইদ পাতি গবচি রহ দিঅ হিআক মেলনেক ফাঁদে। 

হে পরান সখা আউবেহে, এহে জুড়িআ লদিক গাঁউএ। 

লাতাইড় লাগি আহেইক বনে বনে, আর ঘেরল চাইরঅ বাটে। 

ধুধ গাজাড়েক বীঁকাটেকা ডহরে, 

পথতিআরা ডহরত আপন কামে। 

হিআ ভরি জাইক মনেক দরদ আর পিআসে। 

হে পরান সখা, আউবেহে মর সঁগে, বন গাজাড়েক ডহরেক গীউএ| 


অঁজরা-..30 


চারবাহাইরা গরু চরাউঅত গঠে বাটে ডুঁগরিক ধাইরে ধাইরে, 
বাঁসি বাজাই বুমরিআ সুরেক তালে তালে, 

মনেক হুলাসে উদকি উঠেইক পরানে। 

মেঘেক আনাগনা মধুমাস আইলেক জিঅনেক দুআরে। 

হে পরান সখা, আউবেহে মর সঁগে, চারবাহাইরাক গাঁউএ। 


মধুমাসে মহুল ফুলাই বনে বনে ছিতরেইক গটে ভুঁইএ| 

ভমরা মধু লুটে আউঅত ফুলে ফুলে, 

মনউআ হরসে মহুলেক বাসে বাসে, 

কুইলি কুহুনেক কুঁহকানিই ফাণআ পঁহচেই দুআরে, 

বাহা সারহুলেক রাঁগল গাথে, বরনেক সারই ডহরা ঘারে ঘারে। 

হে পরান সখা, আউবেহে মর সঁগে, মধু মাসে মহুল বিছে মর গাঁউএ। 


ছঅ নাচে নাইমজাইজকা দুনিআদারে৷ 

চাসিরা চাস আবাদে রিঝ রঁগে মাতি বার মাসে তের পরবে। 
মেহরারু মরদনাক লাচন কুদন ভাদরেক ইজতিআক রাইতে। 
হে পরান সখা আউবেহে মর সঁগে ছউ ঝুমইরেক গীউএ। 


পাহাড়েক বারনা পানিই মনেক মেজুরি নাচই হিআ মাঝো। 
সুরুজ ডুবেই পাহাড় ঘেঁসে নাওআ বিহান আসে, 

নিদাই নিদাই আস নাউআ সপুনেক আসে। 

লিল আসমানে উগেইস বেরা রেঁগিআ বরনে। 

হে পরান সখা আউবেহে, মর সঁগে রেঁগিআ পারাস ঘেরল গীউএ। 


আজরা-. 31 


ঝরল পালহা 


কতি রঁগে ভালা, মধুমাস আউলা, 
পিআ হামর কীহা রহলি গউ? 
ধনি বিনা উদকি উঠই হিআ গউ। 


নিরনে ধরনে মন বেড়ি জে উদাস, 
ধিকি ধিকি জরেই পিরিতিক আইগ 
জেসন পালহা ঝরল গাছ গউ। 
আস জাগে মর হিআ গউ, 


অজরা-. 22 


আগভারি 


গটে পিরথিমিটা আইজ জেসন, কেথিই ভরি গেলাহেক! 
চাঁদ সুরুজ গহ তারা অখরানিঅউ সহেলাই নি পারহত। 
আকাসে বাসাতে চাইর বাটে মদ বাসে মানুস বাঁচে খজহত। 
পাইখ পাখুড় জিব জনতুক দেখি মানুস নি সিখে খজত, 
পরকিতিক সিরজন বন পাহাড় লদি লালা উভড়াই দেহত। 
এসনে করিই বসমতাক করাই কাহে ঘার করি রহত। 

উঠতি ডুবতি বিচার করতি মানুস জেসন একদিন বুঝে পারত। 


আজরা- 39 


কুড়মিক লাতাইড় 


কুটুম কুটমালি ভাই ভেইআদেক টান, 
জিআই রাখা নাতাক মান। 

কুড়মি হিত মিতানেক টান, 

মীই ভুইএক হামরাক এহেটাই মান। 
জিআই রাখা ভাখি চারিক টান, 

রহি জাতেক আজা পুরখাক মান। 
জনম ভুই মাই ভুইএক টান, 

জিআই রাখা জল, জগল, জমিক মান। 
একাসি গুসটিক জড়ল নাতাক টান, 
জিআই রাখা সমধিক মান। 


আঁজরা 74 


ধান ঝাড়া 


আঘন মাসে ধান কাটি, 
খেরইএ ডিগাইঅ। 
আগড়া রহি জাইক। 
আগলড়া গিলিন মাড়া ঘুরাই, 
অখনিঞ উটকিঅ। 
পঁছড়ি পীছড়ি আগড়া ধান, 
পেছিআই সাঁজাইঅ। 
কুঁচড়িই বাঁধি রাখিঅ। 


আজরা-..75 


নাউআ বেরা 


বিহানেক সিতলি বাসাতে, মনউআ হরসে। 
সনাক লেখে আলা করেই বসমতাকে। 


হেরিঅল ভূঞ্েক ঘাঁস ভিজেক সিসিরে, 
পরকিতি সাজলনতি হেউএক আপনে, 
চাসানিখা ডহরত খেতি বারিক কামে। 
নাউআরা দিসা পাঅত, নাউআ ডহরে। 


নাউআ বেরা বিতেক সুরুজেক সেঁউরনে। 


আঁজরা-..36 


সিআর 


হুককা হুআ চিলুম চুকা, 

সিআর গগাই হুককা হুআ। 
বাইদ বইহার লদিক লাধনা, 
খাত অখরা খীখটি গেঁড়র। 


আজরা-.37 


দেউতা ভুতাক দিসা 


বার মাসে তের পরব, 

রিঝে রঁগে মাতি রহত, 

তের দেউতা ভূতা 

কন দিসাই কনে কীঁহা রহত? 
পুরুব দিসাই রাঁগা হাঁড়ি, 

পছিম দিসাই রঁগ বুট়ি | 

উতর দিসাই বড় পাহাড়, 
দখিন দিসাই জাহের বন। 
উতর পছিমে কেরিআ বাদইর। 
পানি দেই জিআই জিঅন। 
মাহামীইএক করে মাহা মেলন। 
কুল পুরখাক করিঅ সেঁউরন। 
বিরহদ গাছে বড় বুটিক থান, 
উট ছুটু গাছ ছুটু বুটটি থান। 


আজরা 39 


বরিসীই দেলেইক দাগা 


বরিসা তই কাহে দেলে এসন দাগা। 
চাসানিখাক মনে বেড়ি জে জালা ॥ 


আসমানে জে মেঘেক আনাগনা, 
কাহে করিহা তরহা এতেক ছলনা | 


আসাড়িআ গাহি গাহি চাস করা, 
ধাঁগড় ধাঁগড়িরাক জে রিঝে মাতা, 
ই বছরে বরিসাই দেলেক দাগা, 
ভাদরে ঝুমাই ভাদরিআই মাতলা॥ 


চাস নি হেলে ভাত মাড়েক জালা, 
ভুখ পিআসে ভরতেইক নি টা, 
থানাই থানাই উপর বাটে ভালা, 
আসাই আসাই মরত চাসানিখা॥ 


আঁজরা-..39 


পেছুই ঘুরা 


থলি থুকড়া লেই জাখরা পেছুই ঘুরত, 
লাজ সরম খাইবসি আনখাই গহলত। 

লই লই করি হীকাউলে ঘুরি আউঅত। 
লিলকাই দেলে বিন তালেই দমে ভুকত, 
আপনটা অখরা চিনহেলাই নি পারত। 
আপন বুইধ ভসসীই চলেলাই নি খজত। 
আইধারা কুকুর রাসতাই আনখাই ভুকত। 
কনে আপন কনে পর উটাউ নি জানত, 
পরকে আপন ভাভি অখরাক গড়ে গিরত। 
কনটা হেট কনটা উপর ভাভে নি জানত, 
টমড়ি টমড়ি সইহরন ভূঁই খজি বুলত। 
তিন ঠেঁগ হেলে জনদিন হেতেইন চেতন, 
বুঝতা উদিন বেগঁতে গেলে এহেটাই রতন। 
এখনু এহে নিঅর ঢেইর গিলি ঢনকি বুলত। 


আজরা-- 49 


বাড়খনডেক দেউতা 


দলমা পাহাড় করে সাল মহুলে ঘেরা, 
খড়কাই সবননাখাক মেলন জাহী। 
সভি আহেইক মাইউুঁইএক ডিডিআ। 
উলিআন গীউএ এক বিরেক গীথা, 
নিরমল মাহাত নাম জগবনধুক পুতা, 
পাহাড় চড়ি সভি জেসন উগল বেরী৷ 


পুরখারাক মুহে সুনেই হকেক কাথা, 
আদিবাসি ঝাড় খনডিকরাকর দসা। 

বাহারিআরা লুটহত বাপইতা জাইগা, 
বসাগত জমি দখলাই কল কারখানা। 
জল জগল জমিক হকে পান সপলা৷ 


জেঁদে থানাউবেহে চিমনিকর ধুঁগআ। 

আদিবাসিকর জমিই কারখানা গঢ়লা। 

কমপানিক কামে বাহারিই ভরাউলা, 

ইকিকে নিরমল মাহাত সিহরি ডাঁঢালা। 
আজরা- 41 


বালিডি রসুনচপা হেঁসড়া বাঘলতা, 
নিরমল মাহাতই হাকাউলাক সভা। . 
আউআ সভে গীইত কদাইর ধরা, 
বালিডি উগরিক মাজে বাঁধ কড়া। 
চাইরঅ গীউএক মিটলেক জালা, 
বারমাস চাস করত নিজজাললা। 


৪ আগসট নিরমল মাহাত সহিদ হেলা, 
দেসদুনিআই ছপলি গেলেইক বানারিআ, 
বাড়খনডেক উগল বেরী,নিভি আঁধরিআ! 
ডাবকে ডাব উজাই মানুস টাটাই জহড়লা। 
আইখেক লে লহু লহু মালা পিধাউলা, 

হে, মাহান বির গড় লাগই ঝাড়খনড মসিহা|| 


আঁজরা-. 42 


সহিদ সেউরনে 


নমঅ নমঅ মীই মাটি, জনম হামর রাঢ মাটি, 

চুআড়েক সিরমনি, বির রঘুনাথ আর বুলি, 

জল জীগল জমিক লাগি, করলাহাত হুমদুমি হে। 

এহে জনম ভুইএক লাগি, আপন জিবন সঁপি লেলা গউ, 
মীই ভুইএক লাগি। 


সীউতাল হুলে বিরসা মাঝি, সিধু কানহু চানকুক টাঁগি, 
বিরটিসেক খাজনা জারি, ভাগনা ডিহে সভা করি, 
বাপইতা জমিক লাগি, পান সঁপলা ফীঁসিই চটি হে। 
এহে জনম ভুইএক লাগি, আপন জিবন সীঁপি লেলা গউ, 
মাই ভুইএক লাগি। 


ভাবনি মহিনি বির নারি, ভারত সাধিন করেক লাগি হে। 
এহে জনম ভুইএক লাগি, আপন জিবন সঁপি লেলা গউ, 
মাই ভুইএক লাগি। 


পাঁচ সহিদে দেলেইন বলি, ভারত মীইএক সেবা করি হে। 
এহে জনম ভুঁইএক লাগি, আপন জিবন সঁপি লেলা গউ, 
মাই ভুঁইএক লাগি। 

আঁজরা- 49 


সহিদ নিরমল মাহাত 


ঝাড়খনেক মাটিই জনম রহে, 
সিগ ভুইএক উলিআন গাঁউএ। 
মাই ভুইকে বাঁচাউএক তেহে, 
আগদহলি হেই আগুআই রহে। 
লহু দেইকে হক উসুল কররহে। 
মাই মাটি সনাক জনম ভুঁইএ, 
নিরমল মাহাতঅ হিআক মাঝে, 
ইতিহাসেক পাতে আমরি রহে। 
নমঅ নমঅ গউ তহর গড় তরে।॥ 


আঁজরা -. 44 


সহিদ রঘুনাথ মাহাত 


রঘুনাথে কহেই খলি, 
দেসেক তেহে দেবেই বলি, মাই গউ মীই। 
এরেজরাকে হামর দেসলে দেবেন তাড়াই। 


ঘুটিআডি গীউএ ধাম, 

রঘুনাথ মাহাত নাম গউ। 

আপন মুলুক আপন রাইজ, দেইহন গউ জানাই। 
হামরাক দেসলে খেদি দেবেইন 

এরেজেকর রাইজ। | 


আঁজরা-. 45 


হে সেনানি 


হে ভারতেক মাহান বির জইধা সেনানি, 

জখরানি লহু দেই করলাহাত দেস সাধিন। 

তহরা দুসমনেক ছতিআই বিধলেহে তির, 

তেই আইজ বাঁচি আইহঅ হামরা নিফিকির। 

১৫ আগসট সেউরনে হামরাক হাঁঠুগাড়ি গড়লাগি॥ 


অজরা-. 46 


মানব নি বাহারি ভাখি 


বঝাড়খনেক সনাক মাটি, 
আহেইক খনি পরিপাটি 
আপন জমি, আপন মাটি, 
এহেটাই হেকি জনম ঘাঁটি। 


বাড়খনেক আদি ভাখি, 
জিআই রাখা মীই ভাখি। 
মাঞ্লেক ভাখিই রাউ কাটি, 
মানঅব নি বাহারি ভাখি। 


আজরা 47 


রাঢ ভুইএ রাউ কাটি, রাখা আপন ভাখি, 
মীইএক দুধাক লেখেন ভাখি,হামর মীই ভাখি, 
অগউ জনমেকর ভাখি। 

অগউ কুড়মালি ভাখি। 


রিঝে রঁগে ঝুমেইর গাহি, নিজেক মীই ভাখি, 
মধুক লেখেন মীইএক ভাখি,দেখা থথি কুটি, 
অগউ জনমেকর ভাখি। 
অগউ কুড়মালি ভাখি। 


কুড়মালি কহি কহি, কউহা আপন ভাখি, 
অগউ জনমেকর ভাখি। 
অগউ কুড়মালি ভাখি। 


আজরা -. 49 


নিরনে ধরনে ধনি, হামর তকেই মনে পড়েই লউ|( রং) 
ঘুরি ফেরি, অহ রি ফেরি। 

হামে কেইসে বিতাঅম গউ তকে ছাড়ি, 

তিই হামর হিআই গীঁথল, মনেক মহুল ফুলা গউ, 

ছাড়ি গেলে কীহা পাউঅব, মহুলেকর সুধা গউ। 
আকনদ্‌ ফুলাক মালা গীথি, রাখলিঅ মঞ জতনে গউ, 
সঁচি সঁচি বিতি গেলি, বছরি বছরি গউ। 

ধনি আউবে কহি ভালি আইহ, তহরি ডহর। 

পরদিপ ভনেই ভাভেই মনে, জড়ল্‌ নি পিরিত গউ, 
হামর পাঁজরঅ ঝীঝর গউ, ভাভি ভাভি॥ 


আঁজরা -. 49 


পহিল পিরিতি 


পহিল পিরিতি,ভুলে নি পারতি, 
ধিকি ধিকি গউ, সুতি সুতি গউ, 
মনে পড়েই গউ, 
পহিল পাতা পাতি। 


বিতি বিতি গউ, জিনগানি গউ, 
হামর লিখল নিঅতি। 


আউতি আউতি গউ, জাউতি নি গউ, 
রহতি গউ, 
হামর হিআই গীঁথল। 


আঁজরা 50 


চাঁদেক লেখে 


ফাঁকি দেইকে ফেঁকি দেল, হামর কুঁজর জইবন 

মনে পড়েই জে সতেখন, ঘনে ঘনে মুহেক হাসি চাঁদেক বরন। রং 
চাঁদেক লেখেন মুহেক হাঁসি, ধব ধব জেসন ইজতিআক রাতি। 
ভাদরেকর গটে রাতি সখি, করম নাচে আউতি | 

মনে পড়েই জে সতেখন, ঘনে ঘনে মুহেক হাঁসি চীদেক বরন॥ রং 
পিআ হামর কেথিক আসে, রহলি জে পর বাসে গউ। 

মনে পড়েই জে সতেখন, ঘনে ঘনে মুহেক হাঁসি চীদেক বরন। রং 
পরদিপ ভভেই মানে মানে, আর বিধলি পিরিতিক বানে গউ। 
সানে মানে গুনেমানে বানার, সখি তহি জে পরান। 

মনে পড়েই জে সতেখন, ঘনে ঘনে মুহেক হাসি চীদেক বরন। রং 


আঁজরা 51 


মীই ভুইএক তেহে 


রাঢ় ভুইএ জনম হামর, রাঢ় ভূইএ মরন, 

বজজড় ভুঁইএক মাটি জেসন সনাক বরন। 

অ, মীই জনম দেলে গউ, 

জনম দেলে গউ মীই এহে ঝাড়খনেক করীই। (রং) 
এহে মাটিই জনম লেলা, কুড়মি কড়া কল, 

খেতি বারিক অখরাই লাগত, আদিকেরি অড়। 

লতে পাতে বুড়ে ঝীপে, হেরিহল সভে বাট। 
কুলকুলাই বহই লদি, মীই ভুইএক উপর। 

সমেত সিখর পরেসনাথ, আর আহেক অবেইধাক নাম, 
অহে গজাবুরু আহেক দেখা, মানভূঁইএক টুই। 
জাউআা টুসু ছউ ঝুমইরে মাতি রাঢ়ভুই, 

রিত, নিত, বীদনা, করম, সারনাক এহেটাই ধরম। 
গাউআ সভে মিলি মিসি করমেই ধরম। 

পরদিপ ভনেই রা কাথা, জিনগানিক গীঁথা, 

জইঅ জইঅ গাউহা সভে, মীই ভুইএক কাথা। 


আঁজরা- 52 


সখিআ বিনে 


সখি কীঁহা জে রহলি, মধু মাস পড়লি, 
রহল মই বসি, তকে ভালি ভালি, 
মনউআ ডাকই ঘনে ঘনে রে। 

সখিআ বিনে, হিআ হামর টানে, 

সীঝ বিহান সতিখনে রে। 
রেগিআ জে মাটি, রাঢভুইএক মাটি, 
দেখা পারাস ফুলেক পরিপাটি রে। 
খঁপাই গুঁজবউ মালা, দেবউ হালা হালা, 
গাঁথবই হামে, বিনি সুতাক মালা, 

বধাব জে মালা পিঁধাই রে, 
বধুআকর মালা, ফুলেকের হালা, 
পিরিতিকর ডালা রে। 

রেঁগিআ জে মাটি, রা্রভুইএক মাটি, 
দেখা পারাস ফুলেক পরিপাটি রে। 
দেখা জেসন আইখেক কাজর রে। 
বিধলি পিরিতিক বানে রে। 

রেঁগিআ জে মাটি, রাঢভুইএক মাটি, 
দেখা পারাস ফুলেক পরিপাটি রে। 
ককিলা জে ডাকই, পিআ জে আউঅই, 
পরদিপে কহই পিআ নি ভুলই, 
কীখনাহি জড়বই পিরিতি রে। 
বসমতিই' লিখল, নিঅতি হামর,7 
জিনগানি দেবেই বিতাই রে। 
রেঁগিআ জে মাটি, রাঢ়ভুইএক মাটি, 
দেখা পারাস ফুলেক পরিপাটি রে। 


আজরা-. ঠ3 


অজধিআ পাহাড়ে 


কতেক সুথর অজধিআ, 
জেসন রুপ ঝলকই বসমতা, গউ। 


মন হামর ডাকেই সতিখনে, 
অ গউ পান ভমরা, হিআ হামর অজধিআক বনে। 


সাল পিআল আর পলাস বনে, 
আর ভমর বসেই ফুলাক বাসে, গউ। 


মহুল ফুলাই বিধলি পরানে, 
অ গউ পান ভমরা, হিআ হামর অজধিআক বনে। 


কুইলি ডাকেই গাছেক ডাইরে, 
পিআ কে জে মর পড়েই মনে, গউ। 


মেজুরিআ লাচেই কন বনে, 
অ গউ পান ভমরা, হিআ হামর অজধিআক বনে। 


অ গউ মন হামর মাতেই ঝুমইরে, গউ। 


পরদিপ ভনেই ঝুমইরেকর টানে, 
অ গউ পান ভমরা, হিআ হামর অজধিআক বনে॥ 


আঁজরা-. 54 


কাহে এসন হেলে 


কতেক দিনেক ভালবাসা, রাখল জতনে, 
নি জান কাহে এসন দেলে মকে দাগা, 
বধু কাহে এসন হেলে। 


মধু লুটা হেলে বাদে, দসর ফুলাই মজত, 
বধু কাহে এসন হেলে। 


গুমরি গুমরি হামে, রহল তর আসে, 
বধু কাহে এসন হেলে। 


পরদিপ ভনে মধু মাসে, পিআ রহল তর আসে, 
বধু, কাহে এসন হেলে। 


আজরা-. 5 


পানি জিআউ জিউ জিআউ 


বরিসাক পানি চাতকের আসা! 
চাসানিখা রহেই আসাই রে, 

খরাই মরি জাহাত চাসি রে। 

গাছ লাগাউআ, জিউ জিআউআ, 
হেরিহল হেতেক গটে ভুই রে। 
সতরে বতর, সভেকের জানল। 
অগ্ডআহি সতর হেউআ রে, 

পানি জিউআআ, জিউ জিআউআ, 
জিআই জাতেক মীই ভুঁই রে। 

গাছ লাগাউআ,জিউ জিআউআ, 
হেরিহল হেতেক গটে ভুঁই রে 

চাসা নিখাক জালা, চাসা নিখাক হালা, 
এক ডুভা মাড়ে, মিটেক জে আসা, 
পেটেক জালা, বড়ি জালা হে। 
কহেই পরদিপ আউআ সভে জিআব হউ। 
গাছ লাগাউআ, জিউ জিআউআ, 
হেরিহল হেতেক গটে ভুঁই রে। 


আজরা- 56 


বসমতি 


ধনে ধানে গউ, রান ভুঁইএক মাটি, 
এহে মাটি সভেকলে জে আদি। র 


ফুলে ফরে আহেক পরিপাটি | 


এসন সুখর জনম ঘাঁটি, রুপ ঝলকই বসমতিক গউ 
উহি মাই গউ কতেকেনা খাঁটি | 
রিঝে রগে উদকি উঠেই ছতি। 


সুখে দুখেক জিনগানি, আর মধু মাসে বছর গনি গউ, 
কুইলি কুহুন কুহু কুহু ডাকি। 


গড় লা মীই মাটি, ছটনাগপুরেক সনাক কাঠি গউ, 
পরদিপ কহেই হামরাক জনম ঘাঁটি। 


আঁজরা- 57 


টুসু হামর সনাক কাঠি 


সিসু কালে মনে পড়েই টুসু, 
মাইএকর আঁচর টানা। 

সসুর ঘার জাইএক বেরা। 

মাইএক গড়েক ধুরা, 

বেটি জনম, পরেক ঘার আলা করা। 


হামর টুসু সনাক কাঠি গউ, 

জগল মহলেক মাটিই। 

বেটিরাই হেলেন খাঁটি। 

অগউ বসমতি, 

তহি মীই গউ সভেকের লাগিস মতি। 


বছরি সিরানেক দিনে টুসু 
আউআ গউ সিনাই লিহা। 
মকর সিনাই লিহা। 

টুসু জাইহা কীহা, 
জাউএক বেরি কাঁদাই কাঁদাই নি জাইহা॥ 


আভজরা-. 58 


টুসুচুমান 


টুসু হামরাক ছটনাগপুরেক, 
হামরাক টুসু বেড়ি আদরেক। 


টুসু হামরা থাপনা কেরিঅ, আঘন সঁকরাইত দিনে, 
টুসু মাইকে মুড়ে কেরি, ঘার আনিঅ হাঁসি মনে। 


টুসুক দেবেক হামরা গড় তরাই। 


সভে মিলি মনের সুখে, গাহব গিত টুসুক তেহে। 


বিহান হেলেই সভে সঁগি মিলি, 
সঁগে জাই টুসু হেলি ডলি 


লউতন লুগা পিধিঅ হামরা, মকর্‌ সিনাই লেইএ। 


চাল টুসু চাল সভে সঁগি মিলি, 
খেলা করঅব গউ লদিক পানিই। 


পানিক ছলে চলি গেলে, পরান হামর কীদাউলে, 
পরদিপ কেহেই মিলন.হেলে, জানিঅ সসুর ঘার গেলে। 


আজরা-- 59 


টুসু হামর আদরেক বেটি 


অগঅ সনাকলেজে ঢেইর খাঁটি 


হামর টুসুক পরিপাটি, রাখম নি কনহঅ তুটি, 
জে টুকু মুরাদ আহি উ টুকুই বেটির আহি, 


বেটি মান করে নি হামর পাসে। 


টুসু হামর বেটি কহি, কটু কাথা নি কহি। 


বাপের কদর বেটিএই জানেই, 
বেটি নি রহেই অঁই কিনা জানেই। 


পরের ঘারকে গেলেউ টুসু মীই বাপকে নি ভুলেই, 
সুখে দুখে মনেক কাথা, মাই বাপকে নি কহেই। 


টুসু হামর ঘার আলা করেই, 
জেসন পরদিপেক আলা জরেই।॥ 


আঁজরা-. 0 


খুখড়া ডাকাই 
ভুড়কা উঠাই খুখড়া বাঁপট মারেই পড়া, 
এ গউ গুড়ি কুটে, 
হামর উঠা সাধেক দেউরা গুঁড়ি কুটে। 


দেউরা হউ দেউরা, আর সুতিআ নি রইহা, 


বাইদ বইহার কানালি, রপা মাসটাই রপলি, 
কাটন মাসে ধান কাটি, ঘার হামে ভরলি। 


খাপরা পিঠা গুঁড়েক পিঠা, পরদিপ কহেই বড়ি মিঠা, 
ভিনসারিই, হামে ছাঁকব হউ গটা গটা, মকর সিনাই। 


আজরা- 67 


বার মাইসা পিরিতি 


বার মাসে তের পরব, ছটনাগপুরেক এহেটাই গরব, 
রিঝে রঁগে মাতি সারা বছর। 

আখাইন জাতরা, ছাতা আর সিঝান, 

আর বিহন বিজ রাখেক তেহে, রইহনে বিচ বিহিন বুনিএ, 
জিতা জিহুড় আর মহকউআ সারহুল। 
কুমারি বহই কুলকুলাই। 

চাইর বাটে কতি রুপ ঝরে। 

কতি পাহাড় কতি লদি, রুখা পাথইরা মাটি, 

এইটাই হেকি হামরাক জনম ঘাঁটি। 


আজরা-. 62 


অজে অবধিআক বন পাহাড়ে হামর টানেই গাঅ অনতর 
আউআ বধু হামর দেসে, অগঅ পান ভমর। ূ 
এসন সুনদর ভুমি, সাঁউতাল মুনডা কল কুড়মি 

এহে ভুইএক হেকা আদিবাসি, | 

সাল মহুল কেনদ পিআল, আর আহেক আম কাঁঠাল 
চাইর বাটে হেরিহলেক বাহার। | 
খেতে গঠে কাম করি, রিবে রঁগে মাতি রহি, 

তেই হামরা ঝুমইর হীকি। 

এহে ভুইটাই আদি জান, আজা পুরখাক সইতল ধন 
জনম হামর এহে রাঢ় ভুইএ। | 
অজে এতি দিনাক ভালবাসা বধু, হিআ মর টানে, 
পহিল পিরিতির ডালা, অগ রহা অনতরে। 

মিলি মিসি রই একেসঁগে, 

ভি ভাহাল ডুঁগরি ঘেঁসে, গাউএক সভা গাজাড় ঘেসে, 
পাহাড় করে সুরুজ জে হীসে। 

আউআ অগউ পান ভমরা; মহুল বাগানে। 


অজরা- £9 


সাত সহিদ 


মাই ভুইএক রাখলাহাত মান। 
ভারত সাধিন করেক তেহে, 1930 সনে, 
অসহজগ উলগুলানে। 


সহদেব আর সঁগে সিতল। 
জিউ দেইকে রাখলাহাত মান, 


ভারত ছাড়া উলগুলানে, 1942 সনে, 


গবিনদ চুনারামেক সান। 
ভাঁগলেথিক এগরেজেক মুসিআন। 


আজরা- 64 


সহিদেক মাটি 


রাঢ় ভুইএক লাল মাটি, বির সহিদ রঘুনাথেক মাটি হে, 
সনাক লেখে খাঁটি জ এহে মাটি হে। 

বাপইতা জমি লুটেক লাগি, বিরটিসরাকর খাজনা জারি, 
অ তাই বাঁহি বলে রুখে কুড়মিক বেটাই হে, 

মাই ভুইকে জহার জানাই। 


মাই ভুইএক মান রাখেক লঢ়াই হে। 

পাতকুম আর ধলভুম, আর মানভুমলে বরহাভুম, 
সিখর ভূইএ দেলেই জে সাড়াই হে, 

মাই ভুইকে জহার জানাই। 


আপন মুলুক আপন রাজ, ধুর খেদা বিরটিস রাজ, 
রঘুনাথ মাহাতক এহে কথা হে। 

পরদিপ কহেই সেঁউরন কর, চুআড় মাহা নাইঅক অগঅ, 
অ তাই গড় লাগ, তহরি সেঁউরনে হে, 

মীই ভুইকে জহার জানাই। 


আভরা- 65 


উলগুলান 


রাঢ় ভুইএক মাটি, 
চানকু মাহাতক টাগি। 
টাঁগি সানাই সানাই গউ, 
টাঁগি ঘুরাই ঘুরাই গউ। 
ঘুরাই ঘুরাই গউ, 
দেলেক মুড়টাই পাঁগি। 


সীউতাল উলগুলানে 
সাঁপ দেলেন গউ, 
সঁপি দেলেন গউ, 
আপন জিনগানি। 


আজরা-. 66 


হামরাক বাড়খন 


লাগ্ড করা 1932 এক খাতিআন, 

আর নি মানব জে তেরিআন। 

আপন জমি আপন দানা, 

মানব নি আর মানা, ছিনগাই আনব হামরাক আপন হক। 
সাঁউতাল আর ভুমিজ, 

মুনডা খেড়িহা সবর অরাঁউ আর আহাত লউধা | 

আপন ভাখি আপন চারি, 

আদিকাললে বসাগত করি, 

আজা পুরখাক সেঁউতল এহে জমি। 

এহে মাটিই খাটি লুটি, 

রিঝে রঁগে বুমইর হাঁকি, কতেক সুথর হেকি জনম ঘাঁটি 
বার মাসে তের পরবে হামরা রইহঅ গউ মাতি। 

বিনঅদ বাবু আগুআই রহে, 

লঢ়াই করি লেলা বাড়খন রাইজ। 

সিধু কানহু বিরসা মুনডা, 

বির রঘুনাথ বির তিলকা, লঢ়াই লাগি করলাহাত দেস সাধিন। 
আগুআই আউআ সভে মিলি করব উলগুলান। 


আঁজরা- 67 


রিবে রগে মানভুম 


রিঝে রঁগে মানভূম, ছ নাচে গেদদাগুড়ুম হে, 
মানভমেক এহেটাই সনমান হে। 

ছ ঝুমইরে মাটিক সুরে, সভেকেরে মুহেই ঝরেক, 
অ জে ধরাধামে মানভুমেক অবদান হে, 

গাহব হামরা মানভূমেক জই গান হে। 


মালভুমি পাহাড়েক বেড়া হে। 

উততরে তে সিখরভুম, দকখিনেজে বরহাভুম, 
অহ জে জে পুরুবেতে আহেক মললঅভুম হে, 
গাহব হামরা মানভুমেক জই গান হে। 


পরদিপ কহেই কঠিন মাটি, মানভুমেক রুখা মাটি, 
সনাক লেখে খাঁটি জে, এহে মাটি হে। 
এহে মাটি ই খাটি লুটি, তাউ হামরা ঝুমইরে মাতি, 
ধইন ভুমিক পুইন জে, এহে মাটি হে, 
গাহব হামরা মানভুমেক জই গান হে। 


অজরা - 6৪ 


করনা ভাইরাস 


চিন দেসে সুরু হেলেক, দেস দুনিআই ছিরিআই গেলেক 
গটে পিরথিমিটা করনা ভাইরাসে। | 
হামরাক দেসে উমিররা উড়াগাড়িইঁ লেই আনলা, 

আর মানলা নিহি কাকরউ কনহ মানা। 

লেই আইকে ঘুরি বুললা, সপ্পিগ মল আর পাই ঘুরলা, 
ঘেঁসাই ঘেসাই ঘুরলা লকেক সঁগ। 

ছুআতি রগ সভে জানত, মানলা নি কনহ বিপদ আপদ, 
এসনে করি ছপলি গেলেক ভারত। 

অ ভাই ভাইরাসেকলে বীচেক তেঁহে, সভে রহা হউ সতর, 
এখন ঘার ভিতরে সভে রহা, 

আর বাহিরাহানা ডহর। 

ঘুরি বুলিহা না আনখাই হিআ হুআ। 
কাকরউ পাসে নি হিবড়া| 

মিরা মনতিরিক কাথা টুএক সুনা। 

অ ভাই মনদির মসজিত গিরজা এখন নি জে বাঁচাতন, 
ডাকতার আর নারসগিলিন তহরাক জিউ জে দেতহন। 
গরিবেকর বেড়ি জালা, চাস বাস আর সুসার করা, 

তাউ দিনে জুটেন এক ডুভা মাড়। 

জতেকেই ধরেন পেটেক টান, তাউ নিহি নিমক খাত, 
দেসেক লাগি জমি চাস করত। 

পরদিপ কহেই ডুভা মাড়ে, হামরাক কাটেই জে জিবন, 
অ ভাই নিজেক লাগি, দেসেক লাগি তহরা করহা লক ডাউন। 


আঁজরা-. 69 


জাগরন 


হামরা করম গঅ টুসুক বরন। 


সঁগি জড়ি সভে মিলি, টুসু ধনেক গিত সের! 


আইজ গটা রাইত টুসুক জাগরন, 
হামরা করব গঅ টুসুক বরন। 


বিহান হেলেই পানিই টুসুক, হেতেক জে সুবেক মেল” 


আঁজরা -. 79 


সাধেক জগল মহল 


সাধেক হামরাক জগলমহল, কতিনা সুনদর গউ, দেখি লিহা, 
বধূ রূপে ঝলমল গউ, দেখি লিহা॥ রং 


সুখে দুখে ভালবাসা, রুগড়ি মাটিহি গউ, 
বাঁদনা টুসু করম বুমইর ছঅ নাচে মা গউ। 


ঝিরিহিরি বহঅই জে লদি, বাগালাই বাজাউএই বীঁসি। 


পাহাড়ে গাজাড়ে ভততি, সাল মহুলেক বনে হে, 
আউআ বধু হামর দেসে, পরদিপ আসে বসি হে। 


আঁজরা -. 71 


পহিল দেখা 


অগউ বাড়খনেক বনে বাড়ে, সাল মহুলেক বন, 

আউবে কহি,আউলে নেহি, হামে কিনা করব এখন। 

তহর মনে কিনা পড়উ নেহি, কেঁদুঝরে পহিল দেখা হেলি জখন। 
কেঁদ পাকল পিআল পাকল, অগউ সারি সারি বন, 

মধুক আসে ভমরা পাগল, জেসন কুইলি ডাকেই সতিখন। 

তহর মনে কিনা পড়উ নেহি, কেঁদুঝারে পহিল দেখা হেলি জখন। 
অগউ বার মাসে তের পরব, জেসন বাঁদনা আর করম, 

আর মধু মাসে বছর গনন, পিআ করবউ গউ বরন। 

তহর মনে কিনা পড়উ নেহি, কেঁদুঝরে পহিল দেখা হেলি জখন। 
পরদিপে জে ভাভেই মনে, পিআ আউতি জে কখন, 

গাঁথি হামে ফুলাক মালা ,অগউ রাখবই জতন। 

তহর মনে কিনা পড়ই নেহি, কেঁদুঝরে পহিল দেখা হেলি জখন। 


আজরা-. 72 


সবুর নি মানে 


বছর ঘুরি আউলেক ফাগুন মাস 
ভালি ভালি গেলি বার মাস, 
বছর ঘুরি আইলেক ফাগুন মাস। 
মনে রঁগ লাগলি, গাথলি নইঅন বানে, 
মন হামর সবুর নি মানে। 

ভরা ফাগুনে হে বধু 

দেখা হেতি হে তহর সঁগে। 
ডারে ডারে সাল মহুলেক বনে, 
কুইলি কুহুন ডাকেই সতিখনে। 
কুড়চি ফুল ফুটলঅ, 

ভমর বইসলি জতনে, 

মন হামর সবুর নি মানে। 

ভরা ফাগুনে হে বধু 

দেখা হেতি হে তহর সগে। 

বসি বসি, ভাভ নিরলে। 

পিআ পাসে আইএ, 

তই রহিস না মকে বিসরে, 

মন হামর সবুর নি মানে। 

ভরা ফাগুনে হে বধু 

দেখা হেতি হে তহর সঁগে। 


আজরা- 79 


ছটনাগপুরেক ধিআমনি 


ছটনাগপুরেক ধিআমনি গউ, 

অবইদা পাহাড় আহেইক। 

সাল মহুলেক গাছ আহেইক। 

তীহি রুপে বারেক, (রগ) 

সীউতাল মুনডা কল কুড়মিরা বাস করত। 


টুসু হামর খেইল করেই। 
টুরগাতে গাছ কাটল দেখি, 

টুসুর মুড় ধরলাহেইক। 

অগাছ উজাড় করি, (রগ) 

বসমতিক রুপ জে গউ, হেরাই জাহেইক। 


সবলে জে, উঠচুই আহেইক। 

টুসু মাইএক মুটুক জেসন, 
সুরূজের সভা পাউএক। 

অ তাঁহি আলা করি, (রগ) 

সভেকে রাখলাহেইন গউ , আপন করি। 


বাঘ ভালুক আর হরিন মইউর গউ, 

পাহাড়ে ঠাঁই নি পাঅহত। 

বনভূমির ধগসেক খেলাই 

সভে কিছু হেরাই জাহেইক। 

অ তাহি, ভিড়কি জাহাত, (রগ) 

পরদিপ কহেই, সভে কিছু উভড়ি জাহেইক॥ 
আঁজরা-. 74 


ঝুমরিআক টানে 


বুমুরিআ সুরে, বাঁসি বাজে কতি ধুরে, 

বাঁসিই মন টানে, মর হিআ মাঝে, মন মজেই বুমুরিআক 

| মাঝে, রিআক সনে হে। 
বাঁসুরিআক সুরেক টানে, বিধলি মর পরানে হে। ূ 


রেঁগিআ পারাসে, এহে মধুমাসে বিধলি পিরিতিক বানে হে। 


বসেই অলি ফুলেকর কলিই হে। 
বধুআ বিনে, রই কেসনে, জেসন ফুল বিনে অলি আনমইনা হে, 
বাঁসুরিআক সুরেক টানে, বিধলি মর পরানে হে। 


পরদিপে জে ভনেই, সখি রহলে কাহে অলতে, 

আউআ বীসুরিয়াক সনে হে, 

কটি জে লেলে, ফুলে ফুলে, ধুরলে কিনা বাস মিলেক হে, 
বাসুরিআক সুরেক টানে, বিধলি মর পরানে হে। 


আজরা-. 75 


জনমভুমি 


ছটনাগপুর মালভূমি এহেটাই হামরাক জনমভুমি, 
ছটনাগপুরেক হামরাই আদিবাসি 


কগসাবতি সিলাবতি, গুআই দামুদরেক মাটি, 
ছটনাগপুরেক হামরাই আদিবাসি। 


হড় মিতান একে সঁসকিরিতি হে, সঁসকিরিতি হে। 
ছটনাগপুরের হামরাই আদিবাসি। 


মালভুমিক রাঁগা মাটি, সনাকলেখে হেকেক খাঁটি, 
মাইভুই কতেকেনা খাঁটি হে খাঁটি হে। 
ছটনাগপুরেক হামরাই আদিবাসি 


পরদিপ কহেই মাটিক মানুস, বঠি হে বঠি হে। 
ছটনাগপুরেক হামরাই আদিবাসি। 


আজরা-. 7 

